《偈 其九》
宋代·释善果

桃花红，李花白，万壑千岩光烜赫。灵云悟处勿遮藏，贤沙正是白拈贼。

贼贼，说甚释迦与弥勒。

作者简介：释善果（一○七九～一一五二），俗姓余，信州铅山（今江西铅山东南）人。依七宝元浃下发。晚住潭州大沩。称月庵善果禅师，为南岳下十五世，开福宁禅师法嗣。高宗绍兴二十二年卒，年七十四。《嘉泰普灯录》卷一七、《五灯会元》卷二○有传。今录十一首。